21/01/2020 | Administración LocalMunicipal
Narón
Secretaría
Plan normativo 2019. aprobación definitiva regulamentos e ordenanzas

ECRETARÍA XERAL O pleno municipal do Concello de Narón na sesión celebrada o 29 de xuño de 2017 prestou aprobación ás directrices sobre a planificación, revisión e procedemento de elaboración das ordenanzas e regulamentos municipais do Concello de Narón ( vid. BOB nº 127, do 6 de xullo de 2017). Ese mesmo órgano, na sesión celebrada o 25 de outubro de 2018, aprobou o concreto contido do plan normativo para 2019, no que se recollían as propostas regulamentarias a aprobar neste período, resultando a alcaldía municipal competente para a súa impulsión; prevíndose a súa elevación posterior ao pleno municipal para a súa toma en consideración antes do 31 de outubro de cada ano natural, e a súa posterior publicación no portal municipal de transparencia. (I) Efectuados que o foron os devanditos trámites; (II) Evacuados, igualmente, un trámite de consulta previa e un trámite de audiencia e información pública na aplicación denominada Narón-Participa https://www.civiciti.com/es/naron/homepage ). (III) Aprobadas inicialmente polo Pleno municipal na sesión celebrada o 31 de outubro de 2019, as distintas normas xurídicas incluídas naquel plan normativo; (IV) Sometidas a exposición pública nos termos legalmente previstos mediante anuncio unitario publicado no Boletín Oficial da Provincia nº 212, de 7 de novembro de 2019; (V) Entendendo, de conformidade co disposto no artigo 49 c) da lei 7/1985, de 2 de abril, definitivamente aprobadas – ao non terse producidas alegacións – as seguintes normas: - Regulamento de selección de persoal funcionario interino e laboral temporal do Concello de Narón. - Ordenanza para a regulación do uso de infraestruturas do concello de narón para servizos de banda ancha; e - Estatutos do padroado de deportes. A tenor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente os devanditos textos normativos a través de edictos individualizados, que entrarán en vigor unha vez transcorra o prazo previsto no artigo 65.2 da Lei 7/1985. O presente acordo poderá impugnarse ante a xurisdición contencioso-administrativa, no prazo de dous meses contados dende o día seguinte ao da publicación deste anuncio. Narón, 15 de xaneiro de 2020. A alcaldesa.- Asdo: Marián Ferreiro Díaz. SECRETARIA XERAL Rematado o período de exposición pública do acordo do Concello Pleno de Narón de data 31 de outubro de 2019, relativo á aprobación inicial do REGULAMENTO DE SELECCIÓN DE PERSOAL FUNCIONARIO INTERINO E LABORAL TEMPORAL DO CONCELLO DE NARÓN, sen que se teñan producidas alegacións ou suxerencias, enténdese aquel acordo elevado a definitivo e se procede a súa íntegra publicación neste Boletín Oficial da Provincia. REGULAMENTO DA SELECCIÓN DE PERSOAL FUNCIONARIO INTERINO E LABORAL TEMPORAL DO CONCELLO DE NARÓN E OS SEUS ORGANISMOS AUTÓNOMOS CAPITULO I DISPOSICIÓNS XERAIS Artigo 1º Ámbito Artigo 2º Convocatorias Artigo 3º Requisitos xerais CAPITULO II FORMACION DAS LISTAS Artigo 4º Solicitudes Artigo 5º Formación das listas de admitidos Artigo 6º Comisión permanente de Selección Artigo 7º Competencias da Comisión Permanente de Selección Artigo 8º Valoración de méritos Artigo 9º Listas valoradas de aspirantes Artigo 10º Renovación das listas Artigo 11º Modificación dos datos persoais CAPITULO III PROCEDEMENTO DE CONTRATACION/NOMEAMENTO Artigo 12º Chamamentos dos aspirantes Artigo 13º Suspensión de chamamentos Artigo 14º Penalizacións Artigo 15º Nomeamento e período de proba Artigo 16º Cese e avaliación ao desempeño Artigo 17º Vixencia exclusiva para postos temporais Artigo 18º Acordo regulador e convenio colectivo Disposición Adicional Primeira Disposición Adicional Segunda Disposición Transitoria Disposición Derrogatoria Disposición Final CAPITULO I-DISPOSICIÓNS XERAIS Artigo 1- Ámbito O obxecto deste regulamento é a regulación da cobertura temporal de prazas vacantes tanto de persoal funcionario, como de persoal laboral do Concello de Narón e os seus organismos autónomos, con funcionarios interinos e con persoal laboral temporal nos casos previstos legalmente. O sistema selectivo será o de concurso, mediante valoración de méritos. Non será de aplicación nos casos en que, para a tal cobertura temporal, polo órgano competente, se acorde a celebración de probas selectivas específicas. Artigo 2- Convocatoria Para facer efectivo o sistema de cobertura por resolución da alcaldía aprobarase a convocatoria para a elaboración de listas de aspirantes para cada unha das prazas e/ou contratacións laborais temporais que se prevea que poidan producirse, ben por estar vacantes segundo a oferta pública de emprego, ben por substitución, baixas, programas específicos ou calquera outra necesidade que xurda de conformidade coa normativa vixente. A convocatoria publicarase no Boletín Oficial da Provincia, a fin de que, no prazo de 15 días naturais, a partir do seguinte ó da publicación, os interesados presenten as súas instancias acompañadas da documentación que acredite a titulación e os demais requisitos esixidos para desempeñar a praza ou prazas ás que opten así como os méritos que, de conformidade co baremo que se fixa no presente regulamento, desexen que se lles teñan en conta. A convocatoria establecerá a denominación, características e requisitos dos postos a cubrir e a titulación esixible para o acceso aos mesmos. Artigo 3- Requisitos xerais Os requisitos xerais para participar na convocatoria, serán os determinados no RDL 5/2015, do 30 de outubro, polo que se aproba o texto refundido da Lei do estatuto básico do empregado público, no seu artigo 56 así como no artigo 50 da Lei 2/2015 de Emprego Público de Galicia: - Nacionalidade: posuír a nacionalidade española, sen prexuízo do determinado no artigo 57 do dito real decreto. - Idade: ter cumpridos os 16 anos e non exceder da idade de xubilación. O cumprimento da idade de xubilación forzosa suporá a baixa inmediata da condición do aspirante da lista. - Habilitación: non haber sido separado mediante expediente disciplinario do servizo de AAPP, organismos constitucionais ou estatutarios das CCAA, nin estar en situación de inhabilitación absoluta ou especial para empregos ou cargos públicos por resolución xudicial. - Titulación: posuír a titulación esixida para o posto. - No caso de titulacións obtidas no estranxeiro deberán posuír o documento que acredita a súa homologación. - Deberán acrediten o coñecemento da lingua galega de conformidade coa normativa vixente, no nivel requirido para o grupo de clasificación do posto a ocupar, isto é, os/as aspirantes deberán posuír, como mínimo, o certificado acreditativo do coñecemento do idioma galego, do seguinte xeito: • Grupo A ou equivalente: CELGA 4. • Grupo B ou equivalente: CELGA 4. • Grupo C ou equivalente: - C1: CELGA 4. - C2: CELGA 3. - agrupacións profesionais: CELGA 2. Só serán válidos os cursos ou titulacións homologados polo órgano competente en materia de política lingüística. - Poderá exixirse o cumprimento doutros específicos que garden relación obxectiva e proporcionada cas funcións asumidas e as tarefas a desempeñar. Os requisitos específicos se establecerán na convocatoria para a elaboración das listas. - Capacidade psicofísica da persoa aspirante: a. En relación ao proceso selectivo.- en relación co posto de traballo, en calquera momento do proceso de selección, se poderá requirir ao aspirante que a aporte certificado médico que acredite a súa aptitude para cumprir as funcións e tarefas propias do posto. b. Se a valoración médica concluíse que a persoa aspirante non reúne a capacidade funcional necesaria, esta manterase en situación de suspensión de chamamentos na lista da categoría correspondente ata a recuperación do dito requisito. Porén, a persoa aspirante suspendida poderá solicitar a revisión da súa capacidade funcional, de considerar que se produxo un cambio na mesma. c. Durante a prestación do servicio. -Se no transcurso do desempeño do traballo no posto para o que foi nomeado/contratado se observase que puidese ter algunha disfunción que imposibilite o normal desempeño do mesmo, poderá ser valorado polo servicio de vixilancia da saúde do Concello de Narón, previo informe do servicio ao que este adscrito. No suposto de non resultar apto, cesará de xeito inmediato na prestación do servicio para o que foi nomeado/contratado. Así mesmo, si se da esta situación, en relación as listaxes, manterase en situación de suspensión de chamamentos na lista da categoría correspondente ata a recuperación do dito requisito. CAPITULO II-FORMACIÓN DAS LISTAS Artigo 4- Solicitudes As solicitudes, dentro do prazo sinalado para tal efecto, presentaranse no rexistro xeral do Concello de Narón, na súa sede electrónica ou na forma prevista no art.16.4 da Lei 39/2015, do 1 de outubro, do procedemento administrativo común das administracións públicas, no modelo oficial establecido para tal efecto, que se facilitará no rexistro municipal e na sede electrónica do concello de Narón, acompañando da acreditación documental dos méritos que se aleguen e que teñan relación coa praza ou prazas convocadas. Só se estimarán os méritos que resulten debidamente acreditados e que se presenten dentro do prazo sinalado na convocatoria. Ó persoal que resulte seleccionado requiriráselle a exhibición da documentación orixinal acreditativa dos méritos computados; se non se presentara a documentación ou se acreditase algunha irregularidade, ditarase a resolución que resulte conforme a dereito. Aqueles aspirantes que formen parte da lista de emprego no momento da renovación da mesma e que desexen continuar nela, deberán presentar solicitude en modelo normalizado (marcando a casiña “continuación na lista”) quedando exentos de aportar a documentación que xa tiveran achegado en convocatorias anteriores, excepto que a mesma houbese experimentado algunha variación. Artigo 5- Formación das listas de admitidos Rematado o prazo de presentación de solicitudes, cos aspirantes que cumpran os requisitos que para cada caso se establezan, formaranse as correspondentes listas provisorias para cada praza de categoría igual e/ou asimilada, con independencia do carácter funcionarial ou laboral da mesma. As listas provisorias serán aprobadas por Resolución da Alcaldía prazo de reclamación- se establece un prazo de 5 días hábiles para a presentación de reclamacións ás listas provisionais. unha vez rematado dito prazo, elaborarase a lista definitiva de admitidos que se publicará na sede electrónica municipal, unha vez aprobadas por resolución da Alcaldía Contra a devandita resolución, poderase interpoñer recursos de reposición ou recurso contencioso-administrativo, ante ó xulgado do contencioso administrativo de Ferrol, no prazo de dous meses, a contar dende o seguinte da publicación da lista definitiva na sede electrónica municipal Artigo 6- Comisión permanente de Selección Constituirase unha comisión permanente de selección, como órgano encargado da elaboración e control do funcionamento das listas. A dita comisión estará composta do seguinte xeito: • Presidente/a: xefe/a de servizo de Organización e RRHH ou persoa en quen delegue dentro do servicio de RRHH • Vogais: poderanse nomear dende un ata, como máximo, tres funcionarios de carreira do Concello de Narón • Secretario/a: o/a secretario/a xeral do Concello que poderá delegar nun funcionario/a adscrito/a ao servizo de Organización e RRHH Artigo 6- Competencias da comisión permanente de selección As competencias da comisión permanente de selección serán as seguintes: A. Valorar as solicitudes presentadas. B. Resolver as cuestións derivadas da interpretación deste regulamento. C. Adoptar cantos acordos e decisións esixa o funcionamento das listas. D. Propoñer á Alcaldia-presidencia cantos acordos deriven do presente regulamento Artigo 8- Valoración de méritos. - O baremo aplicable para a valoración dos méritos será o seguinte: 1. Por aprobar probas selectivas de acceso á condición de funcionario de carreira ou laboral fixo no Concello de Narón, no último proceso selectivo, relacionado co posto de traballo, categoría ou nivel, ata un máximo de 6 puntos. A puntuación virá determinada pola suma das notas obtidas nas probas superadas ao mesmo corpo, escala, subescala e categoría da lista da que se pretenda formar parte. Neste caso a prelación virá dada pola suma das notas das probas da fase de oposición. No caso de empate prevalecerá a nota máis alta obtida no primeiro exame.2. Por servizos prestados nos últimos 15 anos e ata un máximo de 10 puntos: • Servizos prestados no mesmo ou superior corpo, escala, subescala e categoría da lista da que se pretenda formar parte, en entidades públicas da Administración local: 0,30 puntos por cada mes completo ou fracción superior a quince días. • Servizos prestados no mesmo ou superior corpo, escala, subescala e categoría da lista da que se pretenda formar parte, noutras administracións públicas: 0,10 puntos. por cada mes completo ou fracción superior a quince días. • Servizos prestados na mesma categoría igual ou superior, da lista da que se pretenda formar parte en centros, entidades ou empresas: 0,05 puntos por cada mes completo ou fracción superior a quince días. Os servizos prestados en administracións públicas deberán xustificarse mediante certificación de servizos prestados. Os servizos prestados en empresas deberán xustificarse mediante fotocopia de contrato de traballo ou certificación orixinal da empresa xustificativo da experiencia manifestada no que conste expresamente na categoría e especialidade en que foron prestados. En todos os casos deberá aportarse informe de vida laboral expedido pola Tesourería Xeral da Seguridade Social actualizado. Non se valorarán os traballos en réxime de traballo autónomo.3. Por actividades formativas relacionados coa actividade a desenvolver impartidos pola administración pública ou homologados por esta, ata un máximo de 5,00 puntos: • De máis de 100 horas: 1 punto • De máis de 70 a 100 horas: 0,75 puntos • De máis de 40 a 70 horas: 0,50 puntos. • De máis de 15 a 40 horas: 0,35 puntos. No suposto de que na acreditación dos cursos non figure o número de horas, non poderán ser valorados. No caso de dous cursos iguais só se valorará o último realizado. Os cursos de formación acreditaranse mediante presentación da fotocopia dilixenciada da certificación, titulo ou diploma no que figure nome do título, contidos e duración, ademais da entidade impartidora, e homologación, de ser o caso. Non serán válidos os cursos cunha antigüidade superior a 15 anos.4. Polo coñecemento acreditado do idioma galego, computándose unicamente o grao superior ao mínimo requirido no artigo 3 deste regulamento para cada categoría, concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria, con 0,25 puntos por cada nivel superior ao requirido.5. A Comisión de valoración, no momento do chamamento dos candidatos a un posto de traballo determinado, en atención as características do devandito posto a ocupar, resérvase a opción de realizar unha entrevista cos candidatos que figuren nos 5 primeiros postos da lista, entrevista que será valorada cun máximo de 2 puntos.6. No caso de existir informe desfavorable do responsable dunha unidade administrativa, debidamente xustificado, relativo ó traballo desempeñado polos/as aspirantes en calquera posto no Concello de Narón, o/a aspirante será penalizado segundo o disposto no artigo 13 de este regulamento. De producirse empate na puntuación, o desempate verá determinado polo resultado do sorteo para participar en procesos selectivos do ano natural no que se ditara a resolución de aprobación da categoría da Bolsa de Emprego. Contra a resolución aprobatoria das listas, que esgotará a vía administrativa, poderá interpoñerse recurso contencioso-administrativo, segundo o disposto na normativa vixente. Artigo 9- Listas valoradas de aspirantes A comisión de valoración elevará á Alcaldía-presidencia proposta de baremación provisoria para cada praza de categoría igual e/ou asimilada, con independencia do carácter funcionarial ou laboral da mesma. prazo de reclamación. - se establece un prazo de 5 días hábiles para a presentación de reclamacións ás listas provisionais. unha vez rematado dito prazo, elaborarase a lista definitiva de méritos que se publicará na sede electrónica municipal, unha vez aprobadas por resolución da Alcaldía. Contra a devandita resolución, poderase interpoñer recursos de reposición ou recurso contencioso-administrativo, ante ó xulgado do contencioso administrativo de Ferrol, no prazo de dous meses, a contar dende o seguinte da publicación da lista definitiva na sede electrónica municipal. Artigo 10- Renovación das listas A Alcaldía-presidencia poderá aprobar mediante resolución da alcaldía, a renovación das listas: a) Despois de que se resolvan as convocatorias de acceso ós corpos, escalas, subescalas e/ou categorías incluídos na oferta pública de emprego de cada ano relativas aos listas a renovar. b) Cando as circunstancias debidamente xustificadas, así o aconsellen. As listas previas á renovación perderán validez unha vez publicada a lista renovada na sede electrónica do Concello de Narón. O persoal que, en virtude das listas previas este prestando servicio no momento de renovación da lista continuará no seu posto ata a terminación do contrato ou prazo de finalización do nomeamento correspondente. Artigo 11- Modificación de datos persoais O persoal inscrito nas listas que desexe realizar cambios dos seus datos persoais, poderá facelo mediante presentación dunha instancia xenérica en calquera momento, e producirá efectos transcorridos 15 días naturais a contar dende a data de solicitude de modificación. CAPITULO III-PROCEDEMENTO DE CONTRATACIÓN/NOMEAMENTO Artigo 12- Chamamentos dos aspirantes Con carácter xeral, a xestión dos chamamentos a realizará o servizo de Organización e RRHH, previa determinación das necesidades de cada departamento. En casos moi concretos, e debido as especiais características dos postos de traballo a cubrir, poderá delegarse a xestión dos chamamentos noutro servizo, sempre coa supervisión e conforme aos criterios establecidos neste regulamento. Os chamamentos realizaranse por medios telefónicos, por rigoroso orde de puntuación de cada lista, de tan só aqueles candidatos que figuren dispoñibles. Realizaranse un máximo de tres chamadas, nas que se procurará que o intervalo de cada unha delas non sexa inferior a 30 minutos. Se logo destes tres intentos non fose posible a localización da persoa aspirante, continuarase co chamamento do seguinte aspirante da lista. Con carácter xeral, a persoa aspirante localizada deberá comunicar a aceptación do nomeamento proposto no momento da chamada e remitirá inmediatamente correo electrónico debidamente asinado no prazo máximo de dúas horas a rrhh@naron. es confirmando á aceptación. A falta de confirmación por parte da persoa aspirante nos prazos indicados, tanto de xeito oral coma escrito, así como o rexeitamento do nomeamento proposto, sen causa xustificada, penalizarase nos termos establecidos no artigo 15 deste regulamento. Os teléfonos que figuren na solicitude de inscrición consideraranse os únicos válidos a efectos de chamamentos, sendo responsabilidade exclusiva da persoa solicitante os erros na consignación dos mesmos e a comunicación de calquera cambio que se produzan neles. Os ditos cambios poderán realizarse segundo o establecido no artigo 12 deste regulamento. Artigo 13- Suspensión de chamamentos Poderase solicitar a suspensión dos chamamentos da Bolsa de Emprego por algunha das seguintes causas; a. Maternidade, paternidade e adopción legal cunha duración equivalente ao período legalmente establecido nas ditas situacións. b. Embarazo en avanzado estado de xestación. c. Coidado de fillos menores de 12 anos ou familiares ao seu cargo, ata segundo grao de consanguinidade ou afinidade que, por razóns de idade, accidente ou enfermidade, non podan valerse por sí mesmos e non desenvolvan actividades retribuídas e demais supostos previstos na lexislación vixente en materia de igualdade, prevención da violencia de xénero, conciliación da vida persoal, familiar e profesional, de aplicación ao persoal ao servizo das administracións públicas. d. Enfermidade da persoa aspirante, debidamente acreditada mediante parte médico emitido por facultativo do sistema público de saúde no que se determina a incapacidade para o desenvolvemento de actividade laboral e. Exercicio de funcións de representación sindical ou cargo público representativo. f. Desenvolvemento dunha praza ou posto laboral, mediante nomeamento ou contrato laboral, debendo presentase copia destes, así como informe de vida laboral en vigor. Nos casos no que o aspirante chamado se atope traballando no propio concello ou organismos dependentes, non deberá presentar ningunha documentación, e ademais será suspendido de oficio sen ter que realizar ningunha xestión ao respecto. g. Participación en programas de cooperación internacional debidamente autorizados. h. Por asistencia, debidamente xustificada, a cursos académicos oficiais. i. Calquera outra causa debidamente xustificada e que así o estime a Comisión de Valoración. A persoa aspirante cando concorra nalgunha das anteriores causas de suspensión previstas, deberá comunicar e acreditar debidamente a súa concorrencia no momento no que se produza a circunstancia alegada, en todo caso, con anterioridade á formalización do oportuno nomeamento. A suspensión do chamamento manterase ata que a persoa interesada comunique a dispoñibilidade alegando a finalización da causa de suspensión e sexa aceptada a súa reposición na lista. Tanto as suspensións como as reactivacións presentadas entre o día 1 e 15 de cada mes, activaranse con efectos do día 1 do mes seguinte, e as presentadas entre o día 16 e último día de mes farase efectivas o día 15 do mes seguinte. Tanto para comunicar a suspensión, como para comunicar a reactivación na lista, deberá presentarse instancia para tal efecto, dispoñible na sede electrónica do Concello de Narón. Artigo 14- Penalizacións A) no momento do chamamento - O rexeitamento do nomeamento proposto, sen causa xustificada apreciada pola comisión de selección. - A falta de confirmación por parte do aspirante nos prazos indicados, tanto de xeito oral coma escrito, da aceptación do nomeamento. - A non presentación ao acto de toma de posesión ou á sinatura do contrato laboral na data sinalada polo órgano de selección, salvo casos de forza maior debidamente acreditados. - O rexeitamento ao posto, unha vez realizada a toma de posesión ou a sinatura do contrato por calquera circunstancia. B) Durante a prestación do servicio - Non superar o período de proba establecido - Informe de avaliación ao desempeño desfavorable - Incorrer en condutas tipificadas como graves e/ou moi graves segundo o establecido na Lei 2/2015, do 2 de abril, de emprego público de Galicia, así como calquera outra que puidese ser constitutiva dun ilícito penal ou infracción administrativa grave ou moi grave. A penalización será notificada persoalmente, concedéndolle ao interesado un prazo de 3 días hábiles para que alegue o que estime oportuno. A dita penalización consistirá en pasar ao final da lista da categoría pola que se fixo o chamamento. No suposto de que se estea a prestar servicio no momento da penalización, quedaría inmediatamente anulada a relación de servicios co Concello Artigo 15- Nomeamento e período de proba Os nomeamentos de persoal funcionario e do contratado laboral realizarase de conformidade coa lexislación vixente aplicable en cada caso. Nos nomeamentos poderase estipular un período de proba de 15 días, durante o que será posible a resolución da relación funcionarial ou laboral por parte do Concello Cando un aspirante sexa cesado pola non superación do período de proba estipulado, estarase ao disposto no artigo 14º deste regulamento Artigo 16– Cese e avaliación ao desempeño O cese do persoal nomeado ao abeiro deste regulamento estará ao disposto na lexislación vixente. En todo caso, o xefe de cada servizo, deberá emitir informe de avaliación do aspirante cesado, e no caso de que o antedito informe sexa desfavorable estarase ao disposto no artigo 14º deste regulamento. Artigo 17-Vixencia exclusiva para postos temporais. - As listas de emprego elaboradas conforme ao presente regulamento, en ningún caso servirán para a cobertura, con carácter definitivo, das prazas vacantes que sexan susceptibles de aparecer na oferta de emprego público. Artigo 18. Acordo regulador e Convenio colectivo Os traballadores contratados de acordo coas presentes bases estarán suxeitos ao acordo regulador do Concello de Narón en caso dos funcionarios interinos e ao convenio colectivo en caso de persoal laboral, agás o relativo ás melloras sociais e seguro de vida no suposto de que a prestación de servicio sexa inferior a un ano. Disposición adicional primeira As persoas que acrediten unha discapacidade superior o 33%, sumarán 0,5 puntos máis. Os candidatos que aleguen discapacidade deberán aportar un certificado médico que acredite a súa capacitación para o posto a cubrir, sen prexuízo do disposto no artigo 3 deste regulamento. Disposición adicional segunda A convocatoria das bases específicas para a elaboración de listas de aspirantes de persoal funcionario interino e laboral temporal do Concello de Narón farase segundo as necesidades de persoal deste Concello e os seus organismos autónomos e se aprobará pola Xunta de Goberno Local. Disposición transitoria- A presente regulamento será de aplicación ás convocatorias que se realicen a partir da entrada en vigor do presente regulamento, resultando vixente o regulamento anterior para aquelas convocatorias previas. Disposición Derrogatoria. - Queda derrogada calquera norma anterior que se opoña a este Regulamento, en particular o Regulamento de selección de persoal funcionario interino e laboral temporal do Concello de Narón aprobado polo Concello Pleno de 28-04-2011 (BOP da Coruña n.115 de 17 de xuño de 2011) Disposición derradeira - -O presente regulamento entrará en vigor ó día seguinte do prazo establecido no artigo 70.2, en relación ó 65.2, da Lei 7/85 de Bases do Réxime Local. Narón, 15 de xaneiro de 2020 A Alcaldesa Asdo: Marián Ferreiro Díaz SECRETARIA XERAL Aprobada inicialmente polo Pleno municipal na sesión celebrada o 31 de outubro de 2019, a Ordenanza para a regulación do uso de infraestruturas do Concello de Narón para servizos de banda ancha, e sometido este acordo a exposición pública mediante anuncio unitario publicado no Boletín Oficial da Provincia nº 212, de 7 de novembro de 2019, sen que se produxera alegación ningunha, enténdese, de conformidade co disposto no artigo 49 c) da Lei 7/1985, de 2 de abril, definitivamente aprobado, publicándose integramente o seu texto definitivo. ORDENANZA PARA A REGULACIÓN DO USO DE INFRAESTRUTURAS DO CONCELLO DE NARÓN PARA SERVIZOS DE BANDA LARGA NA ZONA RURAL DE NARÓN Índice Exposición de motivos Contido Carácter Competencia municipal Marco normativo CAPÍTULO I: Obxecto e ámbito de aplicación Artigo 1. Obxecto Artigo 2. Ámbito de aplicación CAPÍTULO II: Planificación da INSTALACIÓN Artigo 3. Xustificación da INSTALACIÓN Artigo 4: Contido da solicitude Artigo 5: Criterios para a instalación dos equipos Artigo 6: Actualización e modificación do plan de implantación Artigo 7: Colaboración da Administración local CAPÍTULO III: Limitacións e condicións de protección Artigo 8. Aspectos xerais Artigo 9. Equipamento en contedor – CASO TORRES Artigo 10. Equipamento en armario exterior - CASO LOCAL SOCIAL Artigo 11. Instalación de antenas Artigo 12. Compartición de infraestruturas CAPÍTULO IV: Réxime xurídico das autorizacións Artigo 13. Suxeición a licenzas Artigo 14. Documentación a presentar para autorización da instalación Artigo 15. Documentación a presentar para a autorización da posta en servizo Artigo 16. Réxime de comunicación CAPÍTULO V: Conservación e mantemento das instalacións Artigo 17. Deber de conservación Artigo 18. Renovación e substitución das instalacións Artigo 19. Ordes de execución CAPÍTULO VI: Réxime de protección da legalidade e sancionador das infraccións Artigo 20. Inspección e disciplina das instalacións Artigo 21. Protección da legalidade Artigo 22. Infraccións e sancións CAPÍTULO VII: Réxime fiscal Artigo 23. Réxime fiscal DISPOSICIÓN ADICIONAL DISPOSICIÓNS FINAIS ANEXO I Modelo de solicitude - Nova, modificación ou desmantelamento ANEXO II Modelo de solicitude - Posta en servizo. ANEXO III - PROCEDEMENTO “ALTA” ANEXO IV - PROCEDEMENTO “MODIFICACIÓN” ANEXO V - PROCEDEMENTO “MODIFICACIÓN LIXEIRA” ANEXO VI - PROCEDEMENTO “BAIXA” Exposición de motivos Nos últimos anos estase a producir unha gran demanda de servizos de comunicacións e, como consecuencia diso, un gran desenvolvemento e implantación das novas tecnoloxías da comunicación, e en especial das comunicacións sen fíos. As infraestruturas son o soporte necesario para prestar os servizos de comunicacións que utilizan o espectro radioeléctrico. O Concello de Narón dispón de infraestruturas na zona rural que poden facilitar o despregamento de redes sen fíos para dar servizos de banda larga. As citadas instalacións constan de elementos de ancoraxe para suxeitar as antenas e contedores dotados dos elementos básicos (electricidade, …) para albergar o equipamento de comunicacións. Na Lei 9/2014, do 9 de maio, xeral de telecomunicacións, no seu “CAPÍTULO II - Sección 3ª – Artigo 37. Acceso ás infraestruturas susceptibles de aloxar redes públicas de comunicacións electrónicas” exponse que as administracións deben, baixo as condicións que se indican, facilitar o despregamento de redes públicas de comunicacións electrónicas permitindo o uso das súas infraestruturas. No espírito desta ordenanza está trasladar ata o ámbito de competencias municipais o espírito que inspira a Lei xeral de telecomunicacións, que recoñece a necesidade de solucionar as dificultades que se atopan para o despregamento das infraestruturas de comunicacións e de facelo respectando as competencias municipais en materia de ordenación urbanística e protección medioambiental. Contido A parte dispositiva da ordenanza divídese en 23 artigos, agrupados en 7 capítulos e conforme ao seguinte esquema: CAPÍTULO I: Obxecto e ámbito de aplicación CAPÍTULO II: Planificación da implantación CAPÍTULO III: Limitacións e condicións de protección CAPÍTULO IV: Réxime xurídico das licenzas CAPÍTULO V: Conservación e mantemento das instalacións CAPÍTULO VI: Réxime de protección da legalidade e sancionador das infraccións CAPÍTULO VII: Réxime fiscal A parte final da ordenanza componse dunha disposición adicional e dúas finais, e complétase con anexos coa definición dos procedementos e modelos de solicitude. Carácter Trátase dunha ordenanza de carácter multidisciplinar, dada a existencia de diferentes competencias municipais que inciden sobre o despregamento de infraestruturas radioeléctricas que se procuran integrar harmonicamente a través da intervención de todas elas nun procedemento de concesión das preceptivas autorizacións administrativas que resulte áxil e efectivo. Competencia municipal Dítase esta ordenanza de acordo coa habilitación legal que outorga a capacidade e lexitimidade dos concellos para intervir, dentro do seu ámbito territorial e no marco da lexislación do Estado e das súas comunidades autónomas, no proceso de implantación das infraestruturas necesarias para o soporte e funcionamento dos distintos servizos de telecomunicación a través das oportunas ordenanzas municipais e a concesión das correspondentes licenzas administrativas en materia urbanística e de actividade ou protección ambiental cando proceda. Por iso, o Concello de Narón desenvolve a través desta ordenanza as competencias que lle están recoñecidas na Lei 7/1985, do 2 de abril, reguladora das bases do réxime local nas seguintes materias: ordenación, xestión, execución e disciplina urbanística -artigo 25.2. d)-; o patrimonio histórico artístico -artigo 25.2. e)-; a protección do medio ambiente -artigo 25.2. f.)-; e a salubridade pública -artigo 25.2. h)-. Marco normativo Lei 9/2014, do 9 de maio, xeral de telecomunicacións. Lei 3/2013, do 20 de maio, de impulso e ordenación das infraestruturas de telecomunicacións de Galicia. Real decreto 1066/2001, do 28 de setembro, polo que se aproba o Regulamento que establece as condicións de protección do dominio público radioeléctrico, as restricións e as medidas de protección das emisións radioeléctricas. RD1890/00, que establece o procedemento para a avaliación da conformidade dos aparatos de telecomunicacións. CAPÍTULO I: Obxecto e ámbito de aplicación Artigo 1. Obxecto O obxecto desta ordenanza é regular as condicións de uso das infraestruturas que dispón o Concello de Narón na zona rural, co fin de que as instalacións que se leven a cabo cumpran con todas as garantías de seguridade, saúde e impacto medioambiental. Tamén é obxecto desta ordenanza o establecemento dun procedemento áxil de tramitación da preceptiva licenza municipal de funcionamento, en concordancia co establecido no artigo 30. Dereito de ocupación do dominio público da Lei xeral de telecomunicacións. As infraestruturas citadas son: (1) Caseta: espazo dispoñible dentro de caseta de instalacións existente ao pé de torre para que o operador instale un rack (preferentemente mural) para albergar o seu equipamento. (2) Armario: espazo previsto para que o operador instale un armario de exterior ao lado do armario de alimentación eléctrica xa existente, para albergar o seu equipamento. O exercicio das devanditas competencias enténdese sen prexuízo das do órgano competente por razón da materia sobre telecomunicacións, incluíndo a verificación da non superación dos límites de exposición a campos electromagnéticos. Artigo 2. Ámbito de aplicación Están incluídas no ámbito de aplicación desta ordenanza as infraestruturas radioeléctricas con antenas susceptibles de xerar campos electromagnéticos nun intervalo de frecuencia entre 0 Hz e 300GHz que se atopen nas infraestruturas que o Concello de Narón pon a disposición, concretamente: A. Antenas e equipamento de radiocomunicacións do servizo de banda larga (wifi, wimax) WiMAX (Worldwide Interoperatibilite for Microwave Access) baseada no protocolo IEEE 802.16, utiliza as bandas de frecuencia de 3,5 GHz (uso privativo) e 5,8 GHz. Segundo se indica na nota UN-143 do CNAF: WIFI (WIreless FIdelite) baseada no protocolo IEEE 802.11, utiliza bandas de uso común (non requiren licenza) de 2,4 GHz e 5 GHz. Segundo se indica na nota UN-128 do CNAF: Quedan excluídas da aplicación desta ordenanza: A. Antenas e infraestruturas de telefonía móbil. B. Antenas e infraestruturas de radiodifusión sonora e televisión. C. Antenas catalogadas de radio afeccionados. D. Antenas receptoras de radiodifusión e televisión E. Equipos e estacións de telecomunicación para a defensa nacional, seguridade pública e protección civil, nas condicións convidas para o efecto polo Concello e o órgano titular. CAPÍTULO II: Planificación da INSTALACIÓN Artigo 3. Xustificación da INSTALACIÓN A planificación das instalacións radioeléctricas de telecomunicación ten por obxecto facilitar medidas de coordinación e prever necesidades. Cada un dos operadores interesados en utilizar as infraestruturas indicadas estará obrigado á presentación ante o Concello dunha solicitude de instalación. O artigo 4.4 do RD 330/2016 establece que as solicitudes deberán incluír: o Motivo de acceso o Descrición de elementos a instalar o Prazo do despregamento o Zona de despregamentos relacionados o Declaración de confidencialidade das informacións relacionadas coa infraestrutura (lembrar que determinadas instalacións municipais teñen a catalogación de críticas, cun grao de seguridade definido pola normativa correspondente). Deberase actualizar a información correspondente ao novo uso da infraestrutura municipal no punto de información en materia de infraestruturas existentes, cando este se atope dispoñible. Artigo 4: Contido da solicitude O plan presentarase por medios telemáticos postos polo Concello; en caso de non estar dispoñibles, presentarase en formato PDF e reflectirá as localizacións das instalacións que solicita. O plan estará integrado pola seguinte documentación: A. Formulario de solicitude descrito no anexo I, ademais dos documentos indicados no procedemento establecido na Sede Electrónica do Concello. B. Copia do rexistro como operador de Telecomunicacións da CNMC (División de Telecomunicacións e do Sector Audiovisual). C. Proxecto técnico da instalación a realizar, no que se xustifique a necesidade da instalación a realizar, indicando a zona concreta obxectivo de cobertura e os servizos a subministrar nesa zona. Por exemplo: “Proponse dar servizo de acceso a internet con tecnoloxía WiMax e velocidades de acceso de 30/4 Mbps á parroquia de Castro, aos lugares de Santalla e Castro”, indicando o código INE dos ditos lugares ou entidades de poboación. Este proxecto constará dos seguintes apartados: Memoria Prego de condicións Orzamento Planos e esquemas de principio Plano do esquema xeral da rede do conxunto das infraestruturas radioeléctricas, indicando as existentes (se é o caso) e as que se pretenden instalar dentro das localizacións dispoñibles. O feito de que o devandito proxecto estea asinado por técnico competente en materia de telecomunicacións e visado polo colexio oficial correspondente, garantirá a súa idoneidade técnica, e polo tanto contribuirá a reducir o seu prazo de tramitación no concello. Artigo 5: Criterios para a instalación dos equipos Debido a que a ordenanza só será de aplicación ás infraestruturas citadas e que estas teñen unhas características físicas particulares en cada caso, deberase utilizar a solución técnica viable minimizando o impacto visual e medioambiental, baixo os niveis de exposición xa definidos para este tipo de redes sen fíos (wifi, wimax). Artigo 6: Actualización e modificación do plan de implantación Os operadores deberán comunicar ao Concello as modificacións ou actualizacións, se as houbese, do contido do plan de implantación presentado previamente. Para calquera modificación ou actualización deberase presentar a mesma documentación citada no artigo 4, indicando no formulario de solicitude (anexo I da ordenanza) que se trata dunha modificación/ampliación. Artigo 7: Colaboración da Administración local Co fin de facilitar a redacción do plan, e sen prexuízo da obriga de presentar o plan de implantación, o Concello proporcionará ao operador: • Información sobre as localizacións que o Concello pon a disposición, xa enumeradas anteriormente • Limitacións técnicas CAPÍTULO III: Limitacións e condicións de protección Artigo 8. Aspectos xerais A instalación e o funcionamento das infraestruturas radioeléctricas deberán observar a normativa vixente en materia de exposición humana aos campos electromagnéticos, en especial a establecida no Real decreto 1066/2001, do 28 de setembro, polo que se aproba o Regulamento que establece, entre outras, medidas de protección sanitaria fronte a emisións radioeléctricas, e en particular, non poderán establecerse novas instalacións radioeléctricas ou modificar as existentes cando do seu funcionamento conxunto puidera supoñer a superación dos límites de exposición establecidos na normativa aplicable.1. Con carácter xeral, e respectando sempre o principio de neutralidade tecnolóxica, as estacións radioeléctricas de radiocomunicación deberán utilizar a solución construtiva que reduza ao máximo, sempre que sexa posible, o impacto visual e ambiental. Así mesmo, deberán resultar compatibles co contorno e integrarse arquitectonicamente de forma adecuada, adoptando as medidas necesarias para reducir ao máximo o impacto visual sobre a paisaxe arquitectónica urbana ou rural, coas debidas condicións de seguridade.2. A instalación das infraestruturas radioeléctricas circunscríbese ás áreas que o Concello ten definidas. En ningún caso o operador pode realizar actuacións fóra dese ámbito.3. Cada operador deberá sinalizar/etiquetar as súas infraestruturas, conforme ao establecido no artigo 8.2 do Real decreto 1066/2001.4. As características e sistemas de protección das infraestruturas radioeléctricas cumprirán o establecido pola normativa específica de aplicación e polo planeamento urbanístico e demais ordenanzas vixentes.5. De ser posible, adoptaranse medidas de mimetismo ou solucións específicas que reduzan o impacto visual, sen prexuízo da normativa de aplicación específica, ou do instrumento que determine as condicións de protección. Artigo 9. Equipamento en contedor – CASO TORRES Nas instalacións dentro de recinto contedor, no caso das torres, cumprirase: a) Non se autoriza a instalación de ningún equipo fóra da zona asignada ao operador. b) Ningún elemento poderá obstaculizar a zona de paso dentro do contedor. c) Non se autoriza a modificar e/ou manipular as instalacións existentes (climatización, contra incendios, electricidade, toma de terra, outros operadores presentes) Artigo 10. Equipamento en armario exterior - CASO LOCAL SOCIAL Nas instalacións realizadas en armario de exterior, no caso dos locais sociais (solución mastro), cumprirase: a) O armario de exterior deberá instalarse onde se indique no replanteo e cumprir as dimensións reguladas. Sempre estará situado onde sexa accesible para o persoal técnico do operador sen ter acceso ao interior do local social, e nun lugar pouco visible. b) A canalización entre o citado armario e o cadro eléctrico deberá discorrer polo trazado indicado durante o replanteo. c) Non se autoriza a instalación de ningún equipo fóra da zona asignada ao operador. d) Ningún elemento poderá obstaculizar as zonas de paso. e) Non se autoriza a modificar e/ou manipular as instalacións existentes (electricidade, toma de terra, outros operadores presentes) f) As canalizacións entre o armario e o mastro deben discorrer polo trazado indicado durante o replanteo. Artigo 11. Instalación de antenas A instalación de antenas deberá cumprir: a) O operador non poderá instalar ningún elemento fóra da zona asignada, xa sexa, tramo de torre ou mastro. b) En ningún caso poderá interferir a instalación doutro operador presente. Gardará as distancias e os niveis de potencia regulados. c) A canalización entre o contedor ou o armario de exterior (segundo sexa o caso) ata as antenas deberá discorrer polo trazado indicado durante o Replanteo. No caso dos locais sociais, integrarase harmonicamente na fachada e a súa cor adaptarase ao do paramento correspondente. d) Non se poderá manipular nin incrementar a lonxitude do mastro. e) Está autorizada a instalación de mastros ou outro tipo de elementos para a fixación das antenas á estrutura da torre, sempre que non se incumpran os puntos a) e b). Artigo 12. Compartición de infraestruturas En materia de compartición de infraestruturas, os operadores deberán respectar o estipulado no artigo 32 – “Localización compartida e uso compartido da propiedade pública ou privada” da Lei xeral de telecomunicacións. En particular: 1. É obrigatoria a compartición das localizacións. En caso dalgunha traba técnica ou falta de espazo, o Concello analizará a situación. A intervención do Concello neste ámbito salvagardará os principios de transparencia, proporcionalidade e non discriminación. CAPÍTULO IV: Réxime xurídico das autorizacións Artigo 13. Suxeición a licenzas Debido a que non está autorizada a manipulación dos elementos estruturais, nin dos contedores, non é necesaria a obtención previa de licenza urbanística municipal. Será necesaria a notificación ao Concello das datas que o operador planifique para realizar a súa instalación sobre a infraestrutura existente. O Concello solicitaralle toda a documentación relacionada co Plan de seguridade e saúde que sexa de aplicación. As autorizacións tramitaranse sen prexuízo da aprobación do proxecto técnico de telecomunicacións e a verificación do cumprimento dos límites de exposición a campos electromagnéticos polo órgano competente da Administración do Estado establecidas no RD 1066/2001 para aquelas instalacións que o precisen, así como de calquera outra autorización de instalacións auxiliares que fose preceptiva. Artigo 14. Documentación a presentar para autorización da instalación Unha vez que reciba a resposta afirmativa á súa solicitude, como se indicou, o operador deberá comunicar ao Concello a súa planificación para levar a cabo a instalación. Deberá facer entrega de: 1. Documento que acredite o cumprimento das obrigas tributarias que determinen as ordenanzas fiscais correspondentes no relativo ao pagamento de taxas para a solicitude de licenza.2. Copia do documento que acredite o rexistro como operador de Telecomunicacións na CNMC (División de Telecomunicacións e do Sector Audiovisual), segundo se indica no “artigo 6.2 - Requisitos esixibles para a explotación das redes e a prestación dos servizos de comunicacións electrónicas” da Lei xeral de telecomunicacións.3. Declaración do compromiso de manter a instalación en perfectas condicións de seguridade, así como o compromiso de desmantelamento das instalacións unha vez que deixen de estar en servizo.4. Identificación do técnico director de obra responsable da execución. O devandito técnico ou outro que o substitúa e asuma o proxecto, terá que asinar o certificado final da instalación da obra.5. Plan de seguridade e saúde que se debe respectar durante a instalación. Artigo 15. Documentación a presentar para a autorización de posta en servizo Unha vez finalizada a instalación, e con carácter previo á posta en marcha das infraestruturas radioeléctricas, o operador deberá solicitar licenza de funcionamento. Esta solicitude debe acompañar: • Formulario de posta en servizo (anexo II), ademais dos documentos indicados no procedemento establecido na Sede Electrónica do Concello. • Certificación da dirección facultativa que acredite a adecuación do instalado aos criterios de aplicación baixo esta ordenanza e a normativa vixente de aplicación nese momento. • Boletín de instalación, asinado por un instalador autorizado no rexistro correspondente do ministerio competente). O Concello, no prazo de 15 días, concederá licenza ou impoñerá as medidas correctoras que sexan necesarias para a adecuación da instalación. En todo caso, sempre que non se impoñan medidas correctoras, e transcorrido o prazo previsto sen que se notificase esta resolución ou deficiencias, entenderase concedida a licenza, e o titular poderá iniciar o exercicio da actividade. Artigo 16. Réxime de comunicación O operador está obrigado a notificarlle ao Concello calquera modificación da instalación que non sexa considerada dentro do mantemento propio do seu equipamento. Por mantemento enténdese a substitución dun elemento por outro de iguais ou similares características e reparación de cableado. O operador non está obrigado a notificarlle ao Concello as súas tarefas de mantemento, agás que teñan algunha implicación de seguridade e saúde. De non ser así, identifícanse catro casos: 1. Alta: o operador non dispón aínda de instalación.2. Modificación “lixeira”: o operador, que xa dispón de instalación, desexa realizar algún cambio que non implique novas localizacións nin máis espazo en elementos de soporte ou en contedor/armario. Ou ben, casos de mantemento con particularidades en canto a seguridade e saúde.3. Modificación: o operador quere ampliar ou reducir a súa instalación e isto supón un cambio das condicións iniciais, xa sexa por nova localización, por requirir máis/menos espazo o consumo de enerxía.4. Baixa (desmantelar): o operador desexa cesar a actividade. Requiriráselle o desmantelamento de todo o equipamento deixando a infraestrutura nas condicións iniciais. En cada caso está definido un procedemento e está descrita toda a documentación que debe ser presentada. CAPÍTULO V: Conservación e mantemento das instalacións Artigo 17. Deber de conservación 1. Os titulares das licenzas están obrigados a mantelas en debidas condicións de seguridade, estabilidade e conservación.2. Cando os servizos municipais detecten un estado de conservación deficiente, comunicaránllelo aos titulares da licenza para que, nun prazo de quince días a partir da notificación da irregularidade, adopten as medidas oportunas. En caso de urxencia, cando existan situacións de perigo para as persoas ou os bens, as medidas terán que adoptarse de forma inmediata e nunca superior a un prazo 24 horas. De non ser así, a instalación poderá ser retirada polos servizos municipais, a cargo do obrigado.3. Nos supostos de cesamento definitivo da actividade ou existencia de elementos da instalación en desuso, o titular da licenza ou, se é o caso, o propietario das instalacións deberá realizar as actuacións necesarias para desmantelar e retirar os equipos de radiocomunicación ou os seus elementos, restaurando o estado anterior do terreo, a construción ou edificio que sirva de soporte a dita instalación. Artigo 18. Renovación e substitución das instalacións Estarán suxeitas aos mesmos requisitos establecidos na presente ordenanza para a primeira instalación a renovación ou substitución completa dunha instalación e a reforma das súas características significativas que fosen determinantes para a súa autorización (localización, espazos e consumo eléctrico), así como a substitución dalgún dos seus elementos por outro de características diferentes ás autorizadas. Artigo 19. Ordes de execución Co fin de asegurar o cumprimento do establecido na presente ordenanza, o órgano competente do Concello ditará as ordes de execución que sexan necesarias, as cales conterán as determinacións seguintes: a. Os traballos e obras a realizar para cumprir o deber de conservación das infraestruturas radioeléctricas e da súa instalación ou, se é o caso, da súa retirada ou a dalgún dos seus elementos. b. O prazo para o cumprimento voluntario do ordenado, que se fixará en razón directa da importancia, volume e complexidade dos traballos a realizar. c. A esixibilidade do proxecto técnico e, se é o caso, dirección facultativa en función da entidade das obras a realizar sobre todo no caso de instalacións que impliquen uso de frecuencias de uso autorizado polo ministerio competente. CAPÍTULO VI: Réxime de protección da legalidade e sancionador das infraccións Artigo 20. Inspección e disciplina das instalacións As condicións de instalación e seguridade das instalacións reguladas por esta ordenanza estarán suxeitas ás facultades de inspección municipal, correspondendo aos servizos e órganos que teñan encomendada a facultade protectora da legalidade e de disciplina. Artigo 21. Protección da legalidade 1. As accións ou omisións que contraveñan o disposto na presente ordenanza (e, se é o caso, á normativa medioambiental da comunidade autónoma) poderán dar lugar á adopción das medidas que a continuación se establecen, que serán impostas polo procedemento previsto para cada unha delas: A) Restitución da orde vulnerada en materia de urbanismo e medio ambiente. B) Imposición de multas aos responsables tras a tramitación previa do procedemento sancionador que corresponda, conforme ao establecido pola Lei de réxime xurídico das administracións públicas e do procedemento administrativo común e demais normas de aplicación.2. En todo caso, a Administración municipal adoptará as medidas tendentes a repoñer os bens afectados ao estado anterior á produción da situación ilegal. Artigo 22. Infraccións e sancións 1. Infraccións As accións ou omisións que vulneren o disposto na presente ordenanza en relación á localización, instalación e funcionamento das infraestruturas radioeléctricas constituirán infraccións que serán sancionadas de conformidade co establecido na normativa municipal que resulte de aplicación.1.1 Graves: A. O funcionamento da actividade cos seus equipos de comunicacións sen respectar as condicións que figuren incorporadas á licenza concedida. B. O incumprimento dos deberes de conservación, renovación, substitución, revisión e retirada das instalacións radioeléctricas. C. O incumprimento do deber de realizar a comunicación previa á posta en funcionamento das instalacións radioeléctricas. As infraccións graves poden ser moi graves cando haxa reincidencia no incumprimento.1.2 Leves: A. O incumprimento dos prazos de adecuación, das instalacións existentes, establecidos na presente ordenanza. B. Presentación fóra de prazo ao Concello as modificacións ou actualizacións da infraestrutura. En todo caso, cando no procedemento sancionador se demostre a escasa entidade do dano producido aos intereses xerais, as accións e omisións que vulneren o disposto na presente ordenanza serán cualificadas como infraccións leves.2. Sancións A determinación das sancións que corresponde impoñer pola comisión das infraccións tipificadas nesta ordenanza, realizarase na forma seguinte: 2.1. A comisión das infraccións leves a que se refire esta ordenanza sancionarase con multa de _____ 2.2. A comisión das infraccións cualificadas como graves na presente ordenanza serán sancionadas con multa de _______ 3. As actuacións reguladas nesta ordenanza que, aínda amparadas nunha licenza, se realicen en contra das condicións impostas por esta, serán consideradas, para os efectos de aplicación do réxime de protección da legalidade e sancionador das infraccións correspondentes, como actuacións sen licenza, impoñéndose a sanción de acordo cos criterios establecidos nos apartados anteriores, que se calcularán polos servizos técnicos competentes.4. Na aplicación das sancións previstas na presente ordenanza, así como na posible adopción das medidas cautelares e os prazos de caducidade e prescrición, estarase ao establecido na Lei 39/2015 e na Lei 40/2015. CAPÍTULO VII: Réxime fiscal Artigo 23. Réxime fiscal As instalacións reguladas nesta ordenanza, así como a obtención das licenzas preceptivas, estarán suxeitas aos tributos previstos nas ordenanzas fiscais de acordo cos preceptos desas normas. En particular, na ordenanza fiscal do Concello fixarase unha taxa de instalación, a satisfacer no momento de solicitala, e unha taxa anual de mantemento de instalacións. Estas taxas fixaranse atendendo a tres criterios: - Estarán enfocadas a sufragar os custos fixos das instalacións. - Serán proporcionais á poboación obxectivo de cobertura. - Serán transparentes e non discriminatorias fronte a outros operadores e non alterarán as condicións de libre competencia. En calquera caso, rexeranse polas recomendacións da CNMC (Comisión Nacional de Mercados e Competencia). DISPOSICIÓN ADICIONAL 1. No prazo dun ano, contado a partir da entrada en vigor desta ordenanza, o Concello creará un rexistro especial no que se inscribirán todas as instalacións radioeléctricas suxeitas a ela que obtiveran as correspondentes licenzas municipais.2. A inscrición rexistral realizarase de oficio ou a instancia do interesado e deberá conter os datos relativos ao titular da licenza e ás condicións impostas para a autorización da instalación.3. Os interesados poderán instar e terán dereito a que se inscriban no rexistro especial todas as instalacións respecto das cales solicitasen a correspondente licenza e transcorreran tres meses sen resolución expresa, agás nos casos nos que fosen requiridos para achegar algún tipo de documentación e tal requirimento non fose cumprido. DISPOSICIÓNS FINAIS PRIMEIRA No non previsto nesta ordenanza, estarase ao disposto na normativa estatal e autonómica sobre a materia. SEGUNDA De acordo co establecido nos artigos 70.2 e 65.2 da Lei 7/1985, do 2 de abril, reguladora das bases do réxime local, a presente ordenanza entrará en vigor aos quince días hábiles da súa publicación completa no Boletín Oficial da Provincia, unha vez aprobada definitivamente polo Pleno da Corporación. Narón, 15 de xaneiro de 2020 A Alcaldesa Asdo.: Marian Ferreiro Díaz SECRETARIA XERAL Rematado o período de exposición pública do acordo do Concello Pleno de Narón de data 21 de outubro de 2019, relativo á aprobación inicial dos ESTATUTOS DO PADROADO DE DEPORTES sen que se teñan producidas alegacións ou suxerencias, enténdese aquel acordo elevado a definitivo e se procede a súa íntegra publicación neste Boletín Oficial da Provincia. ESTATUTOS REGULADORES DO PADROADO MUNICIPAL DE DEPORTES DO CONCELLO DE NARÓN 1. Preámbulo 2. Capítulo I- Disposicións xerais 3. Capítulo II- Composición 4. Capítulo III- Normas de funcionamento 5. Disposición derrogatoria 6. Disposición derradeira O pleno municipal do Concello de Narón na sesión celebrada o vinte e oito de xullo de 1989 aprobaba a creación do denominado Padroado Municipal de Deportes do Concello de Narón, inicialmente concibido na súa particular personificación xurídica, seguindo a práctica administrativa común naqueles intres, como fundación pública de servicio, dotado de personalidade xurídica propia e autonomía financeira e funcional, dependente do Concello, para o cumprimento dos seus obxectivos. Nesa mesma sesión o máximo órgano municipal prestaba aprobación aos estatutos reitores do ente de nova creación que entón vía a luz. Case que trinta anos despois, sen esquecer a transcendental labor desenvolvida no eido do deporte pola propia corporación, o seu persoal e o tecido socio deportivo do noso municipio, resulta preciso e axústase a dereito, adecuar a regulamentación xurídica e a propia figura entón creada á realidade normativa actual, determinando a súa propia natureza e o seu réxime xurídico que ofreza cabal cobertura á realidade práctica que entón xurdiu. Na normativa actual o artigo 25 da Lei de Bases de Réxime Local recoñece aos municipios como competencia propia, nos termos que delimiten a lexislación do Estado e das Comunidades Autónomas, a promoción do deporte e das instalacións deportivas e de ocupación do tempo libre. Tal delimitación normativa desenvólvese no artigo 8 da Lei 3/2012, de 2 de abril, do deporte de Galicia, no que se prevé o exercicio municipal de diversas competencias en aras ao fomento, promoción e difusión da práctica deportiva e da xestión das instalacións afectas a tal fin. Tendo en fin en conta as necesidades no ámbito deportivo do noso concello; a finalidade particular que co Padroado se pretende alcanzar; ou a propia estruturación actual dos servizos administrativos adscritos a esa área municipal, proponse ao Concello Pleno aprobar os seguintes: ESTATUTOS REGULADORES DO PADROADO MUNICIPAL DE DEPORTES DO CONCELLO DE NARÓN CAPITULO I-DISPOSICIONS XERAIS ARTIGO PRIMEIRO. – O Padroado Municipal de Deportes eríxese no órgano sectorial consultivo e participativo no eido do deporte no concello de Narón, constituído ao amparo da previsión recollida no artigo 130 e 131 do Regulamento de Organización, Funcionamento e Réxime Xurídico das Entidades Locais. Coa finalidade primordial de promocionar a práctica deportiva e o desenvolvemento da cultura física na poboación de Narón, realizará función de estudo, deliberación, asesoramento e proposta ao propio Consistorio e á concellería delegada de deportes, e no seu seo canalizaranse, como cauce da participación da cidadanía e das asociacións e entidades deportivas, as opinión e, suxerencias, necesidades, iniciativas, propostas de actuación e demais actuacións vinculadas á satisfacción do interese público no sector do deporte do noso municipio, gozando de independencia plena no exercicio das súas competencias e funcións. ARTIGO SEGUNDO – Réxime xurídico O presente regulamento ten a súa base legal no establecido nos artigos 130 e 131 do RD 2568/1986, Regulamento de Organización, Funcionamento e Réxime Xurídico das Entidades Locais, así como no artigo 20.3 da Lei 7/1985, reguladora das Bases do Réxime Local. A Lei de Administración local de Galicia, prevé no artigo 71 a creación do órganos de participación sectorial. A Lei 40/2015 de 1 de outubro de réxime xurídico do Sector Público regula o funcionamento dos órganos colexiados das distintas administracións nos artigos 15 a 18, con especial referencia no artigo 15.2 aos órganos en que participen organizacións representativas de intereses sociais. Para o non previsto neste Regulamento, o Padroado de Deportes rexerase polo disposto nos artigos 47 a 53 do Regulamento Orgánico de Participación Cidadá aprobado polo Concello Pleno de data 26 de febreiro de 2009 (BOP de a Coruña nº 63 de 18 de marzo de 2009) modificado polo Concello Pleno de data 27 de marzo de 2013 (BOP da Coruña n.106 de 5 de xuño de 2013); e nas normas legais e regulamentarias en vigor citadas anteriormente ademais do establecido na Lei 3/2012, do 2 de abril, do deporte de Galicia e na Ordenanza de transparencia, acceso á información pública, reutilización de datos e bo goberno do Concello de Narón (BOP da Coruña de 23 de marzo de 2016). ARTIGO TERCEIRO: Funcións do Padroado de Deportes Son funcións do Padroado: • O análise, estudo e o asesoramento na promoción e desenvolvemento do deporte no municipio. • A presentación de iniciativas e propostas de actuación a fin de fomentar a práctica deportiva na cidade, como hábito de vida e fonte de saúde. • A colaboración na programación de actividades e eventos deportivos. • A coordinación entre os distintos clubs e entidades para aqueles programas de ámbito municipal que engloban diferentes actividades e intereses deportivos comúns. • A participación, a solicitude da concellería de deportes, na elaboración de plans, programas ou convenios con entidades públicas ou asociacións, persoas e entidades privadas para o fomento do deporte en calquera das súas manifestacións. • Colaborar no fomento, promoción e difusión do deporte no noso concello, particularmente o deporte en idade escolar. CAPITULO II-COMPOSICION ARTIGO CUARTO. – Composición do Padroado de Deportes Son órganos do Padroado de Deportes: a. O/A presidente/a. b. O/A vicepresidente/a. c. Os/As vocais. d. O/A secretario/a. e. A Asemblea xeral. a) – O/A Presidente/a 1.-O/A titular da alcaldía do Concello de Narón, ostenta a presidencia nata do Padroado de Deportes. A presidencia poderá delegar as súas funcións Padroado de Deportes, na vicepresidencia do mesmo.2.-Funcións da presidencia: • Representar ao Padroado de Deportes. • Convocar, fixar a orde do día, presidir, dirixir, moderar e levantar as xuntanzas da asemblea. • Nomear ao/á vicepresidente/a. • Elevar, se procede, aos órganos municipais os acordos adoptados pola asemblea. • Impulsar e executar os acordos da asemblea que pola súa natureza non deban ser aprobados por órganos municipais. • Visar as actas e certificacións dos acordos da asemblea. b) – O/A Vicepresidente/a. Actuará en substitución do/a presidente/a c) – O/A Secretario/a.1- Ao/Á secretario/a do Padroado de deportes lle corresponde a fe pública, e o asesoramento legal preceptivo, así como a dirección da xestión administrativa. O titular do posto corresponde ao Secretario xeral do Concello de Narón, que poderá delegar no/a funcionario/a que o ocupe o posto de responsable do servicio de deportes do Concello de Narón, podendo ser a súa vez substituído/a por funcionario/a debidamente capacitado/a do servicio en caso de ausencia.2- Funcións do secretario/a: • Remisión das convocatorias aos compoñentes da asemblea. • Redacción das actas da sesión e certificación dos acordos. • Remisión aos órganos municipais correspondentes, dos acordos da asemblea. • Confeccionar a memoria anual das actividades do Padroado. • Outras funcións encomendadas pola secretaria municipal e a presidencia. d) – Os/As vocais.1- Son vocais do Padroado de Deportes: • O/A concelleiro/a de Deportes, que en todo caso ostentará a vicepresidencia do Padroado, en caso de ausencia do/da presidente/a. • Un concelleiro/a por cada grupo municipal con representación no Concello Pleno. No suposto de existir o grupo mixto municipal, únicamente poderá designar a un só representante. • Tres representantes de clubs e/ou entidades deportivas das disciplinas federadas distintas entre si, inscritas no Rexistro de Clubs e asociacións do Concello de Narón. • Un representante das Asociacións de pais e nais de alumnos/as dos Colexios públicos sitos no Concello de Narón. • O/A coordinador/a deportiva do Servizo de Deportes, con voz pero sen voto.2-Funcións dos vocais: • Asistir as sesións da Asemblea, achegando propostas, para incluílas, se procede, na orde do día da sesión. • Impulsar as propostas adoptadas pola Asemblea ante os órganos municipais que as deban aprobar. • Respectar e cumprir os acordos adoptados pola Asemblea. • Informar ao sector ao que representa dos acordos adoptados. e) – Asemblea Xeral.1) A Asemblea xeral estará integrada polos seguintes membros: • O/A presidente/a. • O/A vicepresidente/a (en substitución do/da presidente/a). • O/A secretario/a; con voz e sen voto. • Os/As vocais. • Coordinador de deportes; con voz e sen voto 2) Funcións da Asemblea xeral • Sinalar as liñas xerais de actuación do Padroado de deportes. • Propoñer o programa de actividades deportivas anuais elevándoo ao órgano municipal que corresponda para a súa aprobación. • Propoñer aos órganos do Concello, calquera iniciativa ou modificación de acordo naqueles materias que lle afecten. • Aprobar si procede, a memoria anual. • Ditaminar a proposta de convocatorias de subvencións, convenios e demais instrumentos de fomento dentro da materia da súa competencia. • Coñecer as solicitudes de subvencións, convenios e demais instrumentos de fomento previo informe do responsable do servicio de Deportes. • Elevar aos órganos correspondentes do Concello, as propostas de concesión e xustificación de subvencións e convenios elaborada polo servizo de deportes. • Propoñer a modificación de ordenanzas e regulamentos que afecten ao servicio de deportes, aos órganos municipais. ARTIGO QUINTO.-Sistema de elección dos membros do Padroado de Deportes O Padroado de deportes está constituído por dous tipos de representantes, agás a presidencia e a secretaria: a) Os representantes municipais no Padroado de Deportes, serán designados por acordo do Concello Pleno a proposta dos grupos municipais con ocasión do inicio da lexislatura, ou en calquera momento, a proposta do grupo ao que representan. b) Os representantes de clubs e/ou entidades deportivas das disciplinas federadas distintas entre si, e inscritas no Rexistro de Clubes e asociacións do Concello de Narón, e o/a representante das Asociacións de pais e nais de alumnos/as dos Colexios públicos sitos en Narón, elixiranse polos grupos que representan do xeito que se indica a continuación: Un grupo constitúeno as entidades deportivas, e outro as Asociacións de pais e nais. - As entidades deportivas elixirán tres representantes e as asociacións de pais e nais, elixirán un único representante. As entidades deportivas interesadas en participar, deberán cumprir os seguintes requisitos: 1. Acreditación actualizada e completa, o día do inicio da convocatoria no rexistro municipal de asociacións, como entidade deportiva 2. As entidades constituídas por agrupacións de diversas asociacións ou entidades deportivas, non poderán participar como tales agrupacións. Para a designación dos representantes das entidades deportivas e asociación de país e nais dos colexios de Narón, o/a presidente/a convocará eleccións no prazo de tres días dende a constitución do Concello Pleno, tras a celebración das eleccións municipais. O decreto de convocatoria da presidencia indicará o prazo e lugar de presentación de candidaturas así como o lugar e hora de celebración das eleccións. O prazo de presentación de candidaturas será de quince días a partir do seguinte ao do decreto da convocatoria e o lugar de presentación será no Rexistro Xeral municipal ou na sede electrónica municipal. Rematado o prazo de presentación de candidaturas, a secretaria do Padroado de Deportes, unha vez comprobadas as acreditacións e requisitos dos grupos e os candidatos presentados, confeccionará o censo electoral de cada grupo e as papeletas para as eleccións. Ao quinto día hábil despois de rematado o prazo de presentación de candidaturas, se celebrarán as eleccións. As votacións faranse por grupos, mediante votación secreta e en lista aberta, votando cada entidade a un número de candidatos non superior ao que lle corresponde ao seu grupo. Serán elixidos os candidatos que obteñan maior número de votos por cada un dos grupos. O/a secretario/a do Padroado de Deportes levantará acta e certificará o resultado. As eleccións estarán presididas polo/a presidente/a do Padroado coa presencia do secretario/a do mesmo. En caso de dimisión do/a representante dun grupo, ocupará o seu posto o seguinte da lista máis votado. No suposto de esgotar a lista de candidatos, procederase á convocatoria parcial de eleccións nos mesmos termos e prazos da convocatoria xeral. Os membros da Asemblea cesarán dos seus cargos nos seguintes casos: - A petición propia. - Por renovación do proceso. - Cando así o soliciten os grupos políticos aos que representan. - Cando o solicite a maioría dos grupos sociais aos que representan. CAPITULO III- NORMAS DE FUNCIONAMENTO ARTIGO SEXTO. – Réxime de sesións A Asemblea reunirase como mínimo 3 veces ao ano, en sesión ordinaria, nas dependencias do servicio de Deportes ou en outras dependencias propias do Concello de Narón; con carácter extraordinario, cando así o decida o presidente/a ou sempre que sexa solicitado por unha terceira parte dos membros con dereito a voto, para tratar asuntos urxentes. A convocatoria das sesións ordinarias farase polo menos, con dez días de antelación, e irán acompañadas da orde do día. Considerarase a asemblea legalmente constituída en primeira convocatoria coa asistencia da maioría absoluta dos seus componentes. Se non existise quórum, constituirase en segunda convocatoria, media hora despois da sinalada para a primeira, sendo suficiente a asistencia da terceira parte dos seus membros, e, en todo caso, un número non inferior a tres. En todo caso será necesaria, a presenza do presidente/a ou vicepresidente/a e do secretario/a ou persoa delegada. Nos casos de convocatoria extraordinaria, farase coa maior antelación posible, contendo a orde do día, unicamente os puntos que a motivaron. A asemblea do Padroado de Deportes, poderá invitar, a persoas que poidan asesorar ou axudar en temas ou materias de interese, se así o estima convinte a presidencia ou a proposta dun tercio dos seus membros. Estas persoas terán voz, pero non voto. ARTIGO SEPTIMO– Acordos Os acordos do Padroado de Deportes, se adoptarán por maioría simple. Presentarán a forma de propostas, informes, ditames ou calquera outra forma de carácter similar. En todo caso, terán soamente carácter informativo e non executivo. Disposición Derrogatoria Queda derrogada calquera norma anterior que se opoña a este Regulamento, en particular os Estatutos do Padroado de Deportes modificados polo Concello Pleno de 25-06-2009. Disposición Derradeira Este regulamento entrará en vigor despois de transcorrer o prazo a que se refire o artigo 70.2, en relación co 65 da Lei 7/1985, do 2 de abril, reguladora das bases de réxime local, contados a partir da publicación íntegra do seu texto no Boletín Oficial da Provincial (BOP). Narón, 15 de xaneiro de 2.020. A Alcaldesa Marian Ferreiro Díaz